

ที่มา : <http://www.innnews.co.th/shownews/show?newscode=547396>

แพทย์เผยผลวิจัยดู TV เกิน 3 ชม. ต่อวันอันตราย

วารสารของสมาคมแพทย์โรคหัวใจของสหรัฐ เผยผลสำรวจประชาชนที่ดูโทรทัศน์วันละ 3 ชั่วโมงขึ้นไป

มีแนวโน้มเสียชีวิตก่อนเวลาอันควรมากกว่าผู้ที่ดูโทรทัศน์น้อยกว่าวันละ 3 ชั่วโมง ถึง 2 เท่า

สำนักข่าวต่างประเทศ รายงานจากผลวิจัยที่ตีพิมพ์ในวารสารของสมาคมแพทย์โรคหัวใจของสหรัฐอเมริกาว่า ประชาชนที่ดูโทรทัศน์วันละ 3 ชั่วโมงขึ้นไป มีแนวโน้มเสียชีวิตก่อนเวลาอันควรมากกว่าผู้ที่ดูโทรทัศน์น้อยกว่าวันละ 3 ชั่วโมง ถึง 2 เท่า นักวิจัยมหาวิทยาลัยนาบาร์ราของสเปน กล่าวว่า การดูโทรทัศน์เป็นพฤติกรรมสำคัญที่ทำให้ประชาชนนั่งอยู่กับที่เป็นเวลานาน และมีแนวโน้มว่าจะนำไปสู่พฤติกรรมการนั่งอยู่กับที่เป็นเวลานาน ๆ ทุกประเภท หลังจากที่ได้ทำการประเมินผู้จบการศึกษาจากมหาวิทยาลัยในสเปนที่อายุยังน้อยและมีสุขภาพแข็งแรงจำนวน 13,284 คน เพื่อพิจารณาความสัมพันธ์ระหว่างพฤติกรรมการอยู่กับที่เป็นเวลานาน 3 ประเภท ซึ่งได้แก่ การดูโทรทัศน์เป็นเวลานาน การใช้คอมพิวเตอร์เป็นเวลานานและการ

ขับรถเป็นเวลานาน กับความเสี่ยงเสียชีวิตจากสาเหตุต่าง ๆ โดยได้ติดตามผู้เข้าร่วมการวิจัยซึ่งมีอายุเฉลี่ย 37 ปี และร้อยละ 60 เป็นผู้หญิงเป็นเวลาเฉลี่ย 8.2 ปี หลังจากเสร็จสิ้นการติดตามพบว่า มีผู้เข้าร่วมการวิจัยเสียชีวิต 97 คน ในจำนวนนั้นเสียชีวิตจากสาเหตุที่เกี่ยวกับเส้นเลือดหัวใจ 19 คน จากมะเร็ง 46 คน และจากสาเหตุอื่น ๆ 32 คน ผลการวิจัยชี้ว่า ผู้เข้าร่วมการวิจัยที่ดูโทรทัศน์วันละ 3 ชั่วโมงขึ้นไป มีความเสี่ยงเสียชีวิตมากกว่าคนที่ดูโทรทัศน์น้อยกว่า 3 ชั่วโมงถึง 2 เท่า

**คำถามที่ 1 : แพทย์เผยผลวิจัยดู TV เกิน 3 ชม. ต่อวันอันตราย**

จากรายงานการวิจัยข้างต้น การดูโทรทัศน์เป็นเวลานานเกิน 3 ชั่วโมง ก่อให้เกิดอันตรายอย่างไร



**คำถามที่ 2 : แพทย์เผยผลวิจัยดู TV เกิน 3 ชม. ต่อวันอันตราย**

งานวิจัยชิ้นนี้ เป็นผลงานของนักวิจัยประเทศใด

1. ประเทศสเปน

2. ประเทศสหรัฐอเมริกา

3. ประเทศอังกฤษ

4. ทั้ง 3 ประเทศร่วมมือกัน

**คำถามที่ 3 : แพทย์เผยผลวิจัยดู TV เกิน 3 ชม. ต่อวันอันตราย**


ให้นักเรียนพิจารณาข้อความด้านล่างต่อไปนี้ว่า ข้อความนั้น “สนับสนุน” หรือ “ขัดแย้ง”

กับงานวิจัยที่ให้มาข้างต้น โดยทำเครื่องหมายวงกลมล้อมรอบคำตอบ ดังตัวอย่าง

|  |  |
| --- | --- |
| **ข้อความ** | **สนับสนุน/ขัดแย้ง** |
| ก. การดูโทรทัศน์ทำให้สุขภาพแข็งแรง  ข. ผู้ที่ใช้เวลาดูโทรทัศน์น้อยกว่า 3 ชั่วโมงมีโอกาสที่อายุจะยืนกว่าผู้ที่ดูโทรทัศน์นานกว่า 3 ชั่วโมง  ค. การนั่งอยู่กับที่เป็นเวลานานทำให้อายุสั้น  ง. การทำกิจกรรมต่าง ๆ ท่าเดียวเป็นเวลานาน ๆ ไม่ส่งผลใด ๆ ต่อสุขภาพ  จ. ความเสี่ยงต่อการเสียชีวิตไม่มีความสัมพันธ์ใด ๆ กับพฤติกรรมการใช้คอมพิวเตอร์เป็นเวลานาน | ก. สนับสนุน / ขัดแย้ง  ข. สนับสนุน / ขัดแย้ง  ค. สนับสนุน / ขัดแย้ง  ง. สนับสนุน / ขัดแย้ง  จ. สนับสนุน / ขัดแย้ง |

**คำถามที่ 4 : แพทย์เผยผลวิจัยดู TV เกิน 3 ชม. ต่อวันอันตราย**

**นักเรียนคิดว่า ปัจจุบันพฤติกรรมการดูโทรทัศน์ของนักเรียนเหมาะสมหรือไม่ ส่งผลต่อร่างกายอย่างไร โปรดอธิบายพร้อมยกตัวอย่างให้ชัดเจน**

****